# Jochs Florals de Barcelona en 1866/Acta de la festa

En la ciutat de Barcelona, lo dia 6 del mes de Maig, á la una de la tarde, se verificá en lo Saló de Cent de la Casa de la Ciutat la VIII festa dels Jochs Florals presidida, com sempre, per lo Excel-lentíssim Ajuntament constitucional y los set Mantenedors que tingueren á sos costats una comissió de la Excma. Diputació Provincial, lo M. I. Sr. Rector de nostra Universitat, lo honorable Regent de nostra Audiencia, representants de academias y corporacions sabias y bon número de senyors adjunts. A presencia de gran concurs de personas convidadas, lo Excel-lentíssim senyor gobernador don Ignasi Mendez Vigo obrí la sessió llegint lo discurs que senyalat ab lo número 1 se troba en lo tomo dedicat als Jochs Florals de est any. Lo senyor President del Consistori llegí lo discurs número 2, y l' infrascrit Secretari feu altre tant ab la Memoria que per los Estatuts li correspon, y va marcada ab lo número 3. Ordená tot seguit lo senyor President que s' obrís lo plech que portava 'l lema corresponent á la composició premiada ab la Flor natural, y fentho així lo infrascrit Secretari, publicá en alta veu lo nom de don Marian Aguiló y Fuster. Comparegué l' autor, y li fou entregat lo premi per lo senyor President, y en lo mateix acte anomená Reyna de la festa á la senyora dona Manela Luna de Mendez Vigo, muller del Excel-lentíssim senyor Gobernador civil. Anaren á buscarla dos senyors Mantenedors, y li feren cortesía y companya fins al siti que li estava reservat, qu' era lo centre de la presidencia, entre dit senyor Gobernador y 'l President del Consistori, qui tot seguit feu la corresponent proclamació, é incontinent lo señor mantenedor don Silvino Thos y Codina llegí la composició premiada: Axó ray. (Número 4.) Oberts successivament los plechs que contenian los noms dels autors que havian obtingut accéssits á est premi, resultaren ser lo primer, don Damás Calvet, ja premiat en altres ocasions, y lo segon l' anónim que firmava Un fadrí de montanya. Disposá lo senyor President que s' obrís lo plech pertanyent al premi de la Englantina de or, y fet així per lo infrascrit Secretari, cridá per tres vegadas lo nom de don Lluis Pons y Gallarza, també premiat en altres festas dels Jochs Florals. Estant ausent l' autor, fou llegida sa composició pel mantenedor don Víctor Gebhardt, y despres foren públicament anomenats los autors dels dos accéssits corresponents á est premi que resultaren ser don Antoni Camps y Fabrés y don Jacinto Verdaguer per sas composicions tituladas La última proesa del rey En Jaume la del primer, y Nit de Sanch la del segon. Ab iguals formalitats s' anaren obrint los demés plechs, resultant lo que segueix. Premi de la Viola de or y plata. Fou guanyat per don Marian Aguiló y Fuster, y lo senyor mantenedor don Eduart Vidal Valenciano llegí la composició titulada: L' enteniment y l' amor. Obtingueren accéssits, lo primer don Jacinto Verdaguer, per la sua composició, titulada: Sospir del ánima; y lo segon, don Joan Monserrat y Archs, per son soneto: A una flor. Lo premi de Una medalla de or, ofert per lo Ateneo Catalá, fou entregat á don Gayetano Vidal, autor de la noveleta La pubilla del mas de Dalt; y la Medalla de plata, del mateix Ateneo, á don Francisco Muns, autor de la llegenda La Encantada de Lanos. Lo premi d' un Clavell de or y plata, ofert per don Marian Franquesa, l' obtingué lo senyor don Antoni de Bofarull per sa composició, titulada: ¡Manso! que llegí en lo mateix acte, y los dos accéssits foren guanyats, lo primer per don Francisco Ubach y Vinyeta, autor de la composició titulada: Al Titá de la guerra de la Independencia; y lo segon per don Jacinto Verdaguer, autor de la titulada: Al héroe montanyés En Josep Manso. Despres de adjudicats los premis, lo senyor President cridá al honorable adjunt don Marian Aguiló y Fuster, y en presencia del il-lustre concurs lo proclamá Mestre en gay saber, segons li corresponia. Tots los plechs que contenian noms de autors de composicions presentadas al concurs del any y no premiadas, se cremaren inmediatament, y complerta esta formalitat, lo senyor mantenedor don Francisco Morera llegí lo discurs de gracias que ve contingut en lo present tomo. Lo Excel-lentíssim señor Gobernador declará terminada la festa, y la música ab que s' havia inaugurat la sessió, y que havia tocat despres de cada una de las proclamacions, senyalá lo acabament ab la marxa del Rey Don Joan. Barcelona 7 de Maig de 1866. Lo mantenedor, President,Lo mantenedor, Secretari, Pau Valls.Robert Robert.